

ประกาศสำนักงานเขตพื้นที่การศึกษาประถมศึกษาระนอง

เรื่อง หลักเกณฑ์และวิธีการชำระหนี้เงินกู้และดอกเบี้ยสวัสดิการการออมทรัพย์

และการให้กู้ยืมเงิน สำนักงานเขตพื้นที่การศึกษาประถมศึกษาระนอง พ.ศ.2556

**...................................................**

 อาศัยอำนาจตามความในข้อ 22 แห่งระเบียบคณะกรรมการสวัสดิการภายในหน่วยงาน สำนักงานเขตพื้นที่การศึกษาประถมศึกษาระนอง ว่าด้วยการจัดสวัสดิการการออมทรัพย์และ การให้กู้ยืมเงิน พ.ศ.2556 โดยความเห็นชอบของคณะกรรรมการสวัสดิการภายใน สำนักงานเขตพื้นที่การศึกษาประถมศึกษาระนอง ในคราวประชุมครั้งที่ 1/2556 เมื่อวันที่ 18 กุมภาพันธ์ 2556 ได้วางหลักเกณฑ์และวิธีการชำระเงินกู้และดอกเบี้ยสวัสดิการการออมทรัพย์และการให้กู้ยืมเงินสำนักงานเขตพื้นที่การศึกษาประถมศึกษาระนอง ไว้ดังต่อไปนี้

ข้อ 1 หลักเกณฑ์นี้ เรียกว่า “หลักเกณฑ์และวิธีการชำระเงินกู้และดอกเบี้ยสวัสดิการ การออมทรัพย์และการให้กู้ยืมเงินสำนักงานเขตพื้นที่การศึกษาประถมศึกษาระนอง พ.ศ.2556”

ข้อ 2 บรรดาหลักเกณฑ์และวิธีการชำระเงินกู้และดอกเบี้ยสวัสดิการ การออมทรัพย์และ การให้กู้ยืมเงินสำนักงานเขตพื้นที่การศึกษาประถมศึกษาระนอง ที่มีใช้อยู่เดิมให้ยกเลิกและใช้หลักเกณฑ์และวิธีการนี้แทน

 ข้อ 3 ให้ใช้หลักเกณฑ์นี้ ตั้งแต่วันถัดจากวันที่ประกาศเป็นต้นไป

ข้อ 4 การชำระหนี้เงินกู้สามัญและเงินกู้ฉุกเฉิน ให้ผ่อนชำระเป็นรายเดือน ตามหลักเกณฑ์และวิธีการให้สมาชิกกู้เงินสวัสดิการการออมทรัพย์ และการให้กู้ยืมเงิน สำนักงานเขตพื้นที่การศึกษาประถมศึกษาระนอง พ.ศ.2556

 ข้อ 5 การชำระเงินต้นระหว่างเดือนก่อนครบสัญญา ให้คิดดอกเบี้ย ดังนี้

 - ชำระหนี้ก่อนวันที่ 6 ของเดือน ไม่คิดดอกเบี้ย

 - ชำระหนี้ระหว่างวันที่ 6 ถึงวันที่ 15 ของเดือน จะคำนวณคิดดอกเบี้ยเป็นครึ่งเดือน

 - ชำระหนี้ตั้งแต่วันที่ 16 เป็นต้นไป จะคำนวณคิดดอกเบี้ยเป็นรายวัน

 ข้อ 6 การผ่อนชำระตามข้อ 4 หากสมาชิกผิดนัดไม่ชำระหนี้ตามสัญญา ให้คิดดอกเบี้ยตั้งแต่วันที่ผิดนัดจนถึงวันที่มาชำระเสร็จ โดยคิดดอกเบี้ยเป็นรายวัน

-2-

 ข้อ 7 สมาชิกรายได้ที่เคยประพฤติผิดเงื่อนไขในสัญญา และหรือประพฤติผิดร้ายแรง จะให้ กู้เงินได้เมื่อผ่านการพิจารณาของคณะอนุกรรมการเป็นรายคน

ประกาศ ณ วันที่ 18 กุมภาพันธ์ พ.ศ.2556

 (นายปรีชา บัวกิ่ง)

 ประธานคณะกรรมการสวัสดิการภายในหน่วยงาน

 สำนักงานเขตพื้นที่การศึกษาประถมศึกษาระนอง